Jan Tománek (režisér)

Jan Tománek (* 14. február 1978, Praha) je český filmový režisér a spisovateľ. Je autorom animovaných filmov Kozí příběh – pověsti staré Prahy a Kozí příběh se sýrem.

Životopis 
V roku 1996 dokončil strednú umeleckopriemyselnú školu Václava Hollara. Od roku 1999 do roku 2005 študoval na Akadémii výtvarných umení v Prahe u profesora Michaela Bielického a Veroniky Brómovej odbor Nové médiá.

V rokoch 1994-1996 prispieval do herných časopisov Excalibur, Score a založil časopis Level, kde v roku 1995 pôsobil ako šéfredaktor.

V roku 1997 vytvoril prvý krátky film Perpetuum mobile, kde je použitá kombinácia počítačovej animácie s reálnymi hercami. Odvtedy vytvára krátke filmy, a to ako hrané, tak animované a kombinované. Podieľal sa na vzniku projektu pre pražskú Laterna Magika (predstavenie Trasmission disconnected), kde si vyskúšal kombináciu živých hercov s počítačovou animáciou. Spolupracoval so svojimi rodičmi v rodinnom štúdiu - Art And Animation Studio - na rade detských filmov a animovaných večerníčkov pre Českú televíziu. Od roku 2001 je „aktívne neplatiacim“ Členom Mensy ČR.

V roku 2008 nakrútil prvý 3D animovaný film v Česku a celej východnej Európe Kozí příběh – pověsti staré Prahy. Príprava a práce na filme zabrali viac ako päť rokov a oproti veľkým zahraničným štúdiám bol vytvorený len tímom pätnástich animátorov a grafikov. V roku 2012 dokončil pokračovanie filmu Kozí příběh se sýrem.

V roku 2018 vyšiel v nakladateľstve Albatros Media jeho prvý román Motýlí křik.

Filmografia

Celovečerné filmy 

 2012 Kozí příběh se sýrem - 3D počítačovo animovaný film
 2008 Kozí příběh – pověsti staré Prahy - 3D počítačovo animovaný film

Krátke a školské filmy 
 2003 Probuzení (Wake up) - 20 min - krátky film
 2002 Žáby (The Frogs) - 4 min - 3D animácie
 2001 Červená Karkulka - 5 min. - krátky film
 2000 Svět (The World) - 3 min. - 3D animácie
 1999 Kapesníček (The Hanky) - 6 min. - krátky film
 1999 Ze života sklenic (From the life of glasses) - 3 min. - 3D animácie
 1999 Vlastně nikam ... (Actually nowhere ...) - 20 min - krátky film
 1997 Poslední večeře Páně (The Last dinner of Lord) - 3 min. - krátky film
 1997 Perpetuum mobile - 5 min. - krátky film

Knihy 
 2018 Motýlí křik - thriller zo súčasnej Prahy vedúci až na konferenciu Bilderberg, kde sa za zatvorenými dverami jedná o budúcnosti sveta. (Albatros Media)

Ocenenie a festivaly 
 2010: Medzinárodný festival NUEVA MIRADA, Buenos Aires, Argentína - Golden kite - Najlepší animovaný film pre deti
 2010: Medzinárodný animátorský festival, Bilbao, Španielsko
 2009: Febiofest - Kristian - Cena kritikov - Najlepší animovaný film roka 2008
 2009: Český lev - Nominácia na najlepšie výtvarné riešenie
 2009: CINANIMA 2009 - Espino (oficiálne výber do súťaže)
 2009: Animest 2009, Bukurešť, Rumunsko - oficiálne výber do súťaže
 2009: animátorský festival Bangkok - oficiálny výber do súťaže
 2009: INDIA FEST USA, Kalifornia, USA
 2009: SICAF (oficiálny výber do súťaže)
 2009: Drake International film festival, Neapol, Taliansko
 2009: Digital Seoul Film Festival, Soul, Južná Kórea

Referencie

Iné projekty

Externé odkazy 
 Oficiálna stránka
 
 
 Jan Tománek na blogu Aktuálne.sk
 Jan Tománek – rozhovor na Rádiožurnálu
 Isabart.org
 Art And Animation studio

Zdroj 

Českí výtvarníci
Českí spisovatelia
Českí režiséri
Českí filmoví producenti
Českí filmoví režiséri
Blogeri
Osobnosti z Prahy
Absolventi Akadémie výtvarných umení v Prahe